Пет техники за релаксация по време на раждане — 9 месеца
Раждането на бебе не е толкова забавно като правенето на такова, но изследванията показват, че няколко прости техники за релаксация могат да съкратят времетраенето на процеса и да помогнат той да премине максимално гладко и безпроблемно.
Чувството за спокойствие е от решаващо значение да останете уверени по време на раждането. Този метод използва самохипноза, стратегии за релаксация и дишане, за да ви помогне да контролирате болката, да се освободите от тревожността и да се справите със страховете. Важно е да практикувате техниките по време на бременността. Така ще знаете кога и как да ги използвате по време на раждането.
Комбинирането на дишане с броене е много ефективно по време на цялото раждане.
Бавните и дълбоки вдишвания увеличават количеството кислород, което достига до мускулите, а това им помага да се отпуснат. Броенето, от своя страна поддържа ума ви зает. Опитайте дишане 7:11 – вдишайте дълбоко докато преброите до седем, след което издишайте, броейки до 11.
Концентрация в настоящето
Мозъкът ни е развит така, че да ни предупреждава за евентуална последваща опасност и дори в момента всичко да е наред, той може да генерира панически мисли, задействайки мускулното напрежение и забавяйки раждането.
Опитайте се да държите ума си под контрол, като се съсредоточите върху настоящето – използването на дихателната техника ще помогне, както и повтарянето на избрана от вас мантра или молитва, визуализации на спокойни и красиви моменти.
Ароматите са мощен инструмент, с който можете да упражнявате контрол върху психиката и емоциите си. Когато практикувате релаксиращи упражнения по време на бременността, използвайте масло от лавандула. Вземете го със себе си по време на раждането, нека партньорът ви ви масажира нежно с него. Така, освен прекия ефект от масажа, ароматът ще предизвика усещането за отпускане, с което сте го свързвали през бременността.
Чувствате се стресирани? Нека половинката ви енергично да разтрие гърба и задната част на краката ви. Това стимулира метаболизма, което помага на тялото ви да обработва адреналин и млечна киселина, така че отново да се чувствате спокойни. Между контракциите лекият масаж помага да се стимулира отделянето на успокояващи вещества в тялото.
Всички тези техники ще допринесат за вашето спокойствие и ще направят раждането по-леко и безпроблемно. Въпреки това, най-доброто, което можете да направите е да мислите за малкото човече, което идва при вас, с цялата любов, на която сте способни. Научно доказано е, че любовта действа обезболяващо!
Списание “9 месеца” направи проучване сред 221 бременни от София, Пловдив, Бургас, Варна, Стара Загора и Велико Търново, които посещават С “9 месеца” на училище.… Прочети още »
Още в тази категория: « За преждевременното раждане	Менструалният цикъл след раждане »